इस मकद्दमें च दुए, पासे दे बकील श्री (हुन सुरगबासी) समर्थ हे। में इस मकद्दमे आस्तै खासी त्यारी कीती। हिन्दुस्तानी कनूनै दी मिगी पूरी बाकफी नईं ही, इस बारे श्री दवे ने मेरी बड़ी मदद कीती। दक्खन अफ्रीका जाने दे पहले में अपने साथियें गी आखदे सुनेआ हा जे शहादत कनून (एविडेंस ऐक्ट) ते सर फरोजशाह गी जवानी याद ऐ। उन्दी सफलता दा मर्म बी इयै गल्ल ऐ। ए गल्ल मेरे मनै च ही ते अफ्रीका जाने दे मौके पर ए कनून (शहादत) बड़ा मन-चित लाइयै पढ़ेआ हा। कन्ने हुन मिगी दक्खन अफ्रीका च बकालत करने दा बी तजरबा हा।